**DĖL ROKIŠKIO RAJONO STRATEGINIO PLANAVIMO KOMISIJOS SUDARYMO**

2019 m. gegužės 31 d Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintu Rokiškio rajono savivaldybės strateginio veiklos planavimo tvarkos aprašu, Rokiškio rajono savivaldybės taryba n u s p r e n d ž i a:

1. Patvirtinti šios sudėties Rokiškio rajono strateginio planavimo komisiją:

 Ramūnas Godeliauskas – rajono savivaldybės meras, komisijos pirmininkas;

Andrius Burnickas – rajono savivaldybės administracijos direktorius;

Stanislovas Dambrauskas – rajono savivaldybės tarybos Finansų, verslo, vietinio ūkio komiteto pirmininkas;

Valius Kazlauskas – rajono savivaldybės tarybos Kontrolės komiteto pirmininkas;

Dalia Lūžienė – Malijonienė – rajono savivaldybės tarybos Kaimo reikalų komiteto pirmininkė;

Dalia Maželienė – rajono savivaldybės tarybos Sveikatos ir socialinės apsaugos komiteto pirmininkė;

 Dijana Meškauskienė – rajono savivaldybės tarybos Švietimo, kultūros ir sporto komiteto pirmininkė;

 Tadas Stakėnas – rajono savivaldybės tarybos Teisėsaugos, mandatų, etikos, informacijos komiteto pirmininkas;

 2. Kviesti Rokiškio rajono strateginio planavimo komisijos darbe dalyvauti savivaldybės socialinių - ekonominių partnerių atstovus:

Zenoną Akramavičių – Rokiškio verslo klubo tarybos narį;

Dalią Čiučelienę – Rokiškio turizmo ir tradicinių amatų informacijos ir koordinavimo centro direktorę (laikinai einančią direktorės pareigas);

 Jolantą Paukštienę – Rokiškio socialinės paramos centro direktorę;

 Danutę Kirstukienę – Rokiškio rajono Kavoliškio kaimo bendruomenės atstovę;

 Augutį Kriukelį – Rokiškio rajono kūno kultūros ir sporto centro direktorių;

 Ramunę Markevičienę – VšĮ Rokiškio rajono ligoninės direktorę;

 Aliciją Matiukienę – Rokiškio rajono savivaldybės Juozo Keliuočio viešosios bibliotekos direktorę;

VaivąBaltrūnaitę – Kirstukienę – Rokiškio kultūros centro direktorę;

Liną Meilutę – Datkūnienę – Lietuvos ūkininkų sąjungos Rokiškio skyriaus pirmininkę;

 Virginijų Strazdą – Užimtumo tarnybos prie Lietuvos Respublikos Socialinės apsaugos ir darbo ministerijos Panevėžio klientų aptarnavimo departamento Rokiškio skyriaus vedėją;

 Raimondą Stankevičiūtę-Vilimienę – Rokiškio vietos veiklos grupės pirmininkę;

 Nijolę Šniokienę – Rokiškio krašto muziejaus direktorę.

 3. Pripažinti netekusiais galiosRokiškio rajono savivaldybės tarybos 2018 m. gruodžio 21d. Nr. TS-279 „Dėl Rokiškio rajono strateginio planavimo komisijos sudarymo“.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Gražina Švanienė

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“**

**AIŠKINAMASIS RAŠTAS**

2019-05-06

**Parengto sprendimo projekto tikslai ir uždaviniai.** Šiuo sprendimo projektu siūloma atnaujinti rajono strateginio planavimo komisiją ir išdėstyti nauja redakcija.

**Šiuo metu esantis teisinis reglamentavimas.** Rokiškio rajono savivaldybės tarybos 2018 m. gruodžio 21d. Nr. TS-279 „Dėl Rokiškio rajono strateginio planavimo komisijos sudarymo“ pakeitimo nauja redakcija, Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintas Rokiškio rajono savivaldybės strateginio veiklos planavimo tvarkos aprašas.

**Sprendimo projekto esmė.** Rokiškio rajono savivaldybės taryba 2018 m. gruodžio 21d. Nr. TS-279 „Dėl Rokiškio rajono strateginio planavimo komisijos sudarymo“ patvirtino naujos sudėties

 Rokiškio rajono strateginio planavimo komisiją, kuri atsakinga už savivaldybės strateginių veiklos planų, ilgalaikių plėtros planų ir programų parengimą, jų įgyvendinimo priežiūrą. Komisijos nariai yra rajono savivaldybės meras, jo pavaduotojas, tarybos komitetų pirmininkai, savivaldybės administracijos direktorius, socialiniai-ekonominiai savivaldybės partneriai. Kadangi šiais metais vyko Savivaldybių tarybų rinkimai, todėl Rokiškio rajono tarybai siūloma patvirtinti naujos sudėties komisiją, į kurią įrašyti visi sprendimo pakeitimu buvę įtraukti nariai, o pirminį sprendimą ir jo pakeitimus pripažinti netekusiais galios.

 **Galimos pasekmės, priėmus siūlomą tarybos sprendimo projektą:**

**teigiamos** – Strateginio planavimo komisijos veikla bus galima, nes joje turės galimybę dalyvauti visų rajono tarybos komitetų pirmininkai ar jų atstovai.

**neigiamos** – nėra.

**Kokia sprendimo nauda Rokiškio rajono gyventojams** – Rokiškio rajono strateginio planavimo komisija bus galiojanti ir galės svarstyti bei nagrinėti Rokiškio rajonui aktualius klausimus, kurie įtakos rajono plėtrą.

**Finansavimo šaltiniai ir lėšų poreikis.** Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Strateginio planavimo, investicijų ir viešųjų pirkimų

skyriaus vyr. specialistė Gražina Švanienė